Szám:FMCÖ/1-4/2017.

**J e g y z ő k ö n y v**

**Készült:** a Fejér Megyei Cigány Területi Nemzetiségi Önkormányzat **2017. május 4-én 14.30 órakor** az önkormányzat hivatalos helyiségében (8000 Székesfehérvár, Petőfi u. 5. sz.) megtartott üléséről

**Jelen vannak**: Hosszú János, Németh István, Sztojka-Bihari Barbara, Ihász Miklós képviselők

**továbbá**: Hedlicskáné Dóczi Judit jegyzőkönyv-vezető

Kovácsné Penzer Hajnalka önk. hivatal pü-i, ktsv-i munkatársa

Aszalay Kálmán képzési közfoglalkoztatási szakértő, szakmai vezető

**Hosszú János – elnök:**

Köszöntötte a testület megjelent tagjait és a hivatal munkatársait. Megállapította, hogy a testület határozatképes, mert a 7 képviselőből 4 fő jelen van.

Javasolta, hogy a képviselőtestület a jegyzőkönyv hitelesítői feladatokkal Ihász Miklós képviselőt bízza meg.

Kérte a testület szavazatát a hitelesítő személyéről.

A testület 4 igen szavazattal, ellenszavazat és tartózkodás nélkül az alábbi határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**16/2017. (V.4.) számú**

**határozata**

**Jegyzőkönyv hitelesítő személyéről**

Fejér Megyei Cigány Területi Nemzetiségi Önkormányzat közgyűlése a jegyzőkönyv hitelesítési feladatokkal Ihász Miklós személyét bízta meg.

**Hosszú János – elnök:**

Javasolta, hogy a közgyűlés az ülés előtt kiosztott SZMSZ módosítást tartalmazó előterjesztést vegye napirendre.

A testület 4 igen szavazattal, ellenszavazat és tartózkodás nélkül a következő határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**17/2017. (V.4.) számú**

**határozata**

**A Szervezeti és Működési Szabályzat módosításának napirendre vételéről**

A Fejér Megyei Cigány Területi Nemzetiségi Önkormányzat Közgyűlése a 2017. május 4-i ülésének napirendjére felveszi a Javaslat a Fejér Megyei Cigány Területi Nemzetiségi Önkormányzat szervezeti és működési szabályzatának módosítására c. előterjesztést.

**Hosszú János – elnök:**

Javasolta, hogy a közgyűlés a kiegészítéssel együtt döntsön a napirendről.

A testület 4 igen szavazattal, ellenszavazat és tartózkodás nélkül a következő határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**18/2017. (V.4.) számú**

**határozata**

**A 2017. május 4-i ülés napirendjéről**

1. Javaslat a Fejér Megyei Cigány Területi Nemzetiségi Önkormányzat 2016. évi költségvetési beszámolója elfogadására
2. Javaslat a Fejér Megyei Cigány Területi Nemzetiségi Önkormányzat 2016. évi belső ellenőrzéséről szóló jelentés elfogadására
3. Javaslat a Fejér Megyei Cigány Területi Nemzetiségi Önkormányzat 2017. évi költségvetésének módosítására
4. Javaslat a Fejér Megyei Cigány Területi Nemzetiségi Önkormányzat szervezeti és működési szabályzatának módosítására
5. Egyebek
6. **Javaslat a Fejér Megyei Cigány Területi Nemzetiségi Önkormányzat 2016. évi költségvetési beszámolója elfogadására**

**Hosszú János – elnök:**

Jelezte, hogy az előterjesztés megküldésre került.

**Ihász Miklós – képviselő:**

A Pénzügyi és Ügyrendi Bizottság elnökeként ismertette, hogy a bizottság a beszámolóról szóló előterjesztést megtárgyalta és azt a közgyűlésnek elfogadásra javasolta.

**Kovácsné Penzer Hajnalka – költségvetési munkatárs:**

Az önkormányzat 3.083 ezer forint összegű módosított előirányzattal jóváhagyott költségvetése a bevételi oldalon 3.083 ezer forint, kiadási oldalon pedig 1.601 ezer forint összegben teljesült.

A bevételekből 1.563 ezer forintot jelentett a nemzetiségi önkormányzat működési támogatása, 904 ezer forintot pedig a feladatarányos támogatás. Előzőeken kívül a teljesített bevételek összege tartalmazza az előző évi költségvetési maradványból történő, összesen 616 ezer forint összegű maradvány igénybevételt.

A 2016-ben teljesített kiadások között a személyi juttatások előirányzata 670 ezer, a munkaadókat terhelő járulékok és szociális hozzájárulás előirányzata 165 ezer forint összegben teljesült, mely összegek a képviselői tiszteletdíjakra, illetve az önkormányzat képzési és közfoglalkoztatási programjának előkészítési és szervezési feladatainak ellátására vonatkozó megbízási díjra nyújtottak fedezetet.

A dologi kiadások 296 ezer forint összegben teljesültek.

**Hosszú János – elnök:**

Kérdés, hozzászólás nem lévén kérte a közgyűlés szavazatát az előterjesztésről.

A közgyűlés 4 igen szavazattal, ellenszavazat és tartózkodás nélkül az alábbi határozatot hozta.

**Fejér Megyei Cigány Területi Nemzetiségi Önkormányzat**

**Közgyűlésének**

**19/2017. (V. 4.) számú**

**határozata**

**A Fejér Megyei Cigány Területi Nemzetiségi Önkormányzat 2016. évi költségvetési beszámolójáról**

A Fejér Megyei Cigány Területi Nemzetiségi Önkormányzat Képviselőtestülete az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.), valamint az államháztartás számviteléről szóló 4/2013. (I. 11.) számú kormányrendeletek előírásaira tekintettel a 2016. évi költségvetésben meghatározott feladatok, bevételi és kiadási előirányzatok teljesítéséről a mellékletekben szereplő részletezéssel, az alábbi határozatot hozza.

A Fejér Megyei Cigány Területi Nemzetiségi Önkormányzat 2016. évi költségvetésének

- módosított bevételi előirányzata 3.083 e Ft

- a teljesített bevételek főösszege 3.083 e Ft

- módosított kiadási előirányzata 3.083 e Ft

- a teljesített kiadások főösszege 1.601 e Ft

Éves létszámkeret: 0 fő

A Képviselőtestület a nemzetiségi önkormányzat pénzforgalmi jelentését az 1. és 2. számú mellékletben, költségvetési mérlegét a 3. sz. mellékletben, vagyonkimutatását a 4. számú mellékletben, pénzeszközeinek változását pedig az 5. számú mellékletben rögzített adatok alapján jóváhagyja.

A Képviselőtestület a nemzetiségi önkormányzat maradványát, annak a 2017. évi költségvetésben történő felosztását, valamint az önkormányzat eredményét a 6. és 7. számú mellékletekben szereplő tartalommal elfogadja.

A Fejér Megyei Cigány Területi Nemzetiségi Önkormányzat többéves kihatással járó döntést nem hozott, közvetett támogatást nem nyújtott, adóssággal, tulajdonában álló gazdálkodó szervezettel, részesedéssel, Európai uniós támogatással megvalósuló programmal nem rendelkezik.

A Fejér Megyei Cigány Területi Nemzetiségi Önkormányzat Képviselőtestülete a Fejér Megyei Cigány Területi Nemzetiségi Önkormányzat 2016. évi költségvetési beszámolóját az előterjesztéshez csatolt mellékletekben rögzített tartalommal elfogadja.

1. **Javaslat a Fejér Megyei Cigány Területi Nemzetiségi Önkormányzat 2016. évi belső ellenőrzéséről szóló jelentés elfogadására**

**Hosszú János – elnök:**

Jelezte, hogy az előterjesztés megküldésre került.

Röviden összefoglalta az előterjesztést. Jelezte, hogy a két megállapítás közül egy– az előterjesztés szerint – a hivatal véleménye szerint intézkedést nem igényelt. A másik észrevétel vonatkozásában az ellenőrzött hivatal álláspontja szerint a pénzügyi ellenjegyzés megelőző voltának kétségessége esetén, ennek a tényét a dokumentumra fel kell vezetni. Ilyen eset egyébként a gyakorlatban nem fordult elő.

**Ihász Miklós – képviselő:**

Jelezte, hogy a bizottság az előterjesztést megtárgyalta és a közgyűlésnek elfogadásra javasolta.

**Hedlicskáné Dóczi Judit – jegyzőkönyvvezető:**

Röviden összefoglalta az előterjesztést. Jelezte, hogy a két megállapítás közül egy– az előterjesztés szerint – a hivatal véleménye szerint intézkedést nem igényelt. A másik észrevétel vonatkozásában az ellenőrzött hivatal álláspontja szerint a pénzügyi ellenjegyzés megelőző voltának kétségessége esetén, ennek a tényét a dokumentumra fel kell vezetni. Ilyen eset egyébként a gyakorlatban nem fordult elő.

**Hosszú János – elnök:**

Kérdés, hozzászólás nem lévén kérte a közgyűlés szavazatát az előterjesztésről.

A közgyűlés 4 igen szavazattal, ellenszavazat és tartózkodás nélkül az alábbi határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**20/2017. (V. 4.) számú**

**határozata**

**Fejér Megyei Cigány Területi Nemzetiségi Önkormányzat 2016. évi belső ellenőrzéséről szóló jelentés elfogadásáról**

Fejér Megyei Cigány Területi Nemzetiségi Önkormányzat Közgyűlése megtárgyalta az „Javaslat a Fejér Megyei Cigány Területi Nemzetiségi Önkormányzat 2016. évi belső ellenőrzéséről” szóló jelentés elfogadására című előterjesztést és a 2016. évi összefoglaló ellenőrzési jelentését a benyújtott tartalommal jóváhagyja.

1. **Javaslat a Fejér Megyei Cigány Területi Nemzetiségi Önkormányzat 2017. évi költségvetésének módosítására**

**Hosszú János – elnök:**

Jelezte, hogy az előterjesztés megküldésre került.

**Ihász Miklós – képviselő:**

Jelezte, hogy a bizottság az előterjesztést megtárgyalta és a közgyűlésnek elfogadásra javasolta.

**Kovácsné Penzer Hajnalka – költségvetési munkatárs:**

Az Emberi Erőforrás Támogatáskezelő a honlapján 2017. április 18-án közzétette a 2017. évi feladatalapú támogatások összegét, mely alapján a Fejér Megyei Cigány Területi Nemzetiségi Önkormányzat 363 ezer forint összegű feladatalapú támogatásban részesül. A támogatás 2018. december 31-éig használható fel.

A támogatás a költségvetés kiadási oldalán a személyi juttatások kiemelt előirányzata 150 ezer, a munkaadókat terhelő járulékok és szociális hozzájárulási adó 33 ezer, a dologi kiadások 180 ezer forint összeggel történő megemelését tette lehetővé.

**Hosszú János – elnök:**

Kérdés, hozzászólás nem lévén kérte a közgyűlés szavazatát az előterjesztésről.

A közgyűlés 4 igen szavazattal, ellenszavazat és tartózkodás nélkül az alábbi határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**21/2017. (V. 4.) számú**

**határozata**

**A Fejér Megyei Cigány Területi Nemzetiségi Önkormányzat 2017. évi költségvetésének módosításáról**

A Fejér Megyei Cigány Területi Nemzetiségi Önkormányzat Közgyűlése az államháztartásról szóló 2011. évi CXCV. törvény alapján a Fejér Megyei Cigány Területi Nemzetiségi Önkormányzat 2017. évi költségvetését, annak 2.264 ezer forintos bevételi-kiadási főösszegének 2.627 ezer forint főösszegre történő megemelésével az 1.a, illetve 1.b. számú mellékletekben rögzített részletezés szerint módosítja.

A Fejér Megyei Cigány Területi Nemzetiségi Önkormányzat 2017. évi költségvetési bevételeinek és költségvetési kiadásainak negatív egyenlege 1.482 ezer forint, mely költségvetési hiány finanszírozása az előző évi költségvetési maradvány terhére történik.

A Fejér Megyei Cigány Területi Nemzetiségi Önkormányzat 2017. évi költségvetésének előirányzat felhasználási ütemtervét a 2. sz. melléklet tartalmazza.

 A Fejér Megyei Cigány Területi Nemzetiségi Önkormányzatnak többéves pénzügyi kihatással járó döntése nincs, közvetett támogatás nyújtását, európai uniós forrásból finanszírozott támogatással megvalósuló projektet az önkormányzat nem tervez.

A Fejér Megyei Cigány Területi Nemzetiségi Önkormányzat - a nemzetiségek jogairól szóló 2011. évi CLXXIX. törvény 115.§ szerinti kötelező feladata ellátásán kívül - önként vállalt, állami (államigazgatási) feladatok ellátását nem tervezi.

A Fejér Megyei Cigány Területi Nemzetiségi Önkormányzat kötelező feladat ellátásának költségvetési forrásait és kiadásait a 3. sz. melléklet, a 2017. évi összevont költségvetési mérlegét a 4. sz. melléklet tartalmazza.

**Határidő**: folyamatos

**Felelős:**   Hosszú János

az önkormányzat elnöke

1. **Javaslat a Fejér Megyei Cigány Területi Nemzetiségi Önkormányzat szervezeti és működési szabályzatának módosítására**

**Hedlicskáné Dóczi Judit – jegyzőkönyv-vezető:**

Hosszú János kérésére ismertette az írásos előterjesztést.

**Hosszú János – elnök:**

Kérdés, hozzászólás nem lévén kérte a közgyűlés szavazatát az előterjesztésről.

A közgyűlés 4 igen szavazattal, ellenszavazat és tartózkodás nélkül az alábbi határozatot hozta:

**Fejér Megyei Cigány Területi Nemzetiségi Önkormányzat**

**Közgyűlésének**

**22/2017. (V. 4.) számú**

**határozata**

**Fejér Megyei Cigány Területi Nemzetiségi Önkormányzat szervezeti és működési szabályzatának módosításáról**

A Fejér Megyei Cigány Területi Nemzetiségi Önkormányzat közgyűlése megtárgyalta a „Javaslat a Fejér Megyei Cigány Területi Nemzetiségi Önkormányzat szervezeti és működési szabályzatának módosítására c. előterjesztést és az alábbi határozatot hozta:

1. A közgyűlés a Fejér Megyei Cigány Területi Nemzetiségi Önkormányzat 26/2014. (XI.18.) sz. határozatával elfogadott Szervezeti és Működési Szabályzatát (továbbiakban:SZMSZ) az alábbiak szerint módosítja:

Az SZMSZ II. fejezet 7.) pont az alábbi (12) bekezdéssel egészül ki:

*„(12) Az elnök a közgyűlés ülését a halasztás indokának megjelölésével és az új ülés időpontjának egyidejű meghatározásával elhalaszthatja, melyről a képviselőket rövid úton tájékoztatni kell.”*

1. **Egyebek**

**Hosszú János – elnök:**

Beszámolt az elmúlt ülés óta a képzési és közfoglalkoztatási program elindítása tárgyában történt eseményekről és a lezajlott egyeztetések eredményéről.

Dr. Molnár Krisztián elnök úrral folytatott személyes egyeztetést, ahol a programindításhoz anyagi és egyéb feltételek biztosítása is szóba került. Elnök úr támogatást a megyei önkormányzat szűkös forrásaira tekintettel nem tudott ígérni, de újabb kapcsolódási, forrásigénylési lehetőségeket vázolt. Ennek köszönhetően reményei szerint Dr. Cser-Palkovics András polgármester úrral is egyeztethet.

Információik szerint a megyében a Fejér Paktumhoz hasonló program is indul a közeljövőben, amelyhez van esély csatlakozni.

Lehetőséget kapott Tessely Zoltán országgyűlési képviselő úrtól is egy személyes találkozóra, ahonnan azzal az ígérettel térhetett vissza, hogy az országgyűlésben is megpróbál képviselő úr alkalmat teremteni a tervezett projekt bemutatására országgyűlési képviselők és szakemberek számára.

A Fejér Paktumon belül a Támaszfal Projekt szervezeti keretei biztosításával bízták meg az önkormányzatot, azonban a megvalósításhoz biztosított 2 millió Ft nagyon minimális. Ebben az ügyben még egyeztetés folyik.

Nagyon nehéz kijárni azt a 20-30 millió Ft támogatási összeget, amely a területi nemzetiségi önkormányzat azon szervezeti feltételeinek kialakításához kell, amely a tényleges képzéseket és a foglalkoztatásokat bonyolítaná, holott már most közel 100 fős kvóta került elkülönítésre a Kormányhivatalnál, akik képzése, közfoglalkoztatása ügyében már a programunk alapján lehetne eljárni.

A következő hetekben egy szakmai egyeztetésre készül a közreműködő szakemberek részvételével. A másik tervezett egyeztetésen a szakmai oldal és a politikai döntéshozók számára történő megbeszélésre kerülne sor.

Kérte a képviselők türelmét a remélt döntések meghozatala és a kitűzött célok megvalósítása kapcsán.

Bemutatta azt a kisfilmet, amely a dunaújvárosi modellt ismerteti és teszi közérthetővé.

Egyéb napirendi javaslat, kérdés, hozzászólás nem lévén kérte megköszönte a munkát és az ülést 15.15 órakor bezárta.

kmf.

**Hosszú János Ihász Miklós**

elnök jkv. hitelesítő